**LĪGUMS Nr. 8.4/659**

**par masu pasākuma “Aviācijas diena 2018” organizēšanu lidlaukā “Rēzekne”,**

**Audriņu pagastā, Rēzeknes novadā**

Rēzeknē 2018.gada 11.jūnijā

**Rēzeknes novada pašvaldība**,reģistrācijas Nr.90009112679, turpmāk – **Pasūtītājs**, no vienas puses, un **sabiedrība ar** **ierobežotu atbildību “YourCAM”**,reģistrācijas Nr.40103808086, turpmāk – **Pakalpojumu sniedzējs**, no otras puses, abi kopā vai katrs atsevišķi turpmāk arī – **Puses** vai **Puse**, pamatojoties uz iepirkuma “Masu pasākuma “Aviācijas diena 2018” organizēšana lidlaukā “Rēzekne” Audriņu pagastā, Rēzeknes novadā” (identifikācijas Nr. RNP 2018/14), turpmāk – **Iepirkums**, rezultātiem, noslēdz šo līgumu, turpmāk – **Līgums**, par sekojošo:

1. LĪGUMA PRIEKŠMETS
   1. Pasūtītājs uzdod, bet Pakalpojumu sniedzējs apņemas ar savu darbaspēku, tehniskajiem un citiem līdzekļiem sniegt Pasūtītājam masu pasākuma “Aviācijas diena 2018” organizēšanas pakalpojumus lidlaukā “Rēzekne”, Audriņu pagastā, Rēzeknes novadā, saskaņā ar Darba uzdevumu (Līguma pielikums Nr.1) un Pakalpojumu sniedzēja Finanšu piedāvājumu (Līguma pielikums Nr.2), turpmāk – **Pakalpojumi**, un atbilstoši Līguma noteikumiem.
   2. Pakalpojumu sniedzējs Pakalpojumus sniedz laikā no 2018.gada 20.jūnija līdz 2018.gada 28.jūlijam, ievērojot Darbu uzdevumā noteiktos atsevišķo darbību izpildes termiņus. Masu pasākuma “Aviācijas diena 2018” norises datums ir **2018.gada 28.jūlijs**.
   3. Pakalpojumu sniedzējs apliecina, ka ir saņēmis visas nepieciešamās atļaujas, sertifikātus un citus nepieciešamos dokumentus, un ir tiesīgs atbilstoši normatīvo aktu prasībām sniegt Darba uzdevumā paredzētos Pakalpojumus.
   4. Pakalpojumu sniedzējs apliecina, ka viņam ir pieejami lidojumiem derīgi gaisa kuģi, to vadītāji un apkalpe, lai sniegtu Pakalpojumus atbilstoši Darba uzdevumam.
2. IZPILDĪTĀJA TIESĪBAS UN PIENĀKUMI
   1. Pakalpojumu sniedzējs apņemas savlaicīgi un pilnā apjomā sniegt Pakalpojumus saskaņā ar Darba uzdevumu, ievērojot Ministru kabineta 2007.gada 4.decembra noteikumus Nr.819 “Noteikumi par atļaujas izsniegšanu aviācijas skates organizēšanai un norisei un aviācijas skates organizēšanas un norises kārtību”, turpmāk – **Noteikumi Nr.819**.
   2. Pakalpojumu sniedzējs apņemas uzrādīt Pasūtītājam Civilās aviācijas aģentūras izsniegto aviācijas skates atļauju ne vēlāk kā līdz 2018.gada 10.jūlijam.
   3. Pakalpojumu sniedzējs ir tiesīgs neveikt lidojumus tikai tādā gadījumā, ja laika apstākļu dēļ lidojumu veikšana var radīt draudus pilotu un citu klātesošo personu veselībai un dzīvībai, kā arī citos gadījumos, kad normatīvajos aktos ir aizliegts veikt lidojumus.
   4. Pakalpojumu sniedzējam ir pienākums nodrošināt, lai visām Pakalpojumu sniegšanā iesaistītajām personām, it īpaši Noteikumos Nr.819 paredzētajām personām, būtu nepieciešama kvalifikācija, pieredze, un tiesības sniegt Pakalpojumus (attiecīgas institūcijas izsniegta atļauja (dokuments) atbilstoši normatīvo aktu prasībām).
   5. Gadījumā, ja Pakalpojumu sniegšanas gaitā rodas neskaidrības par prasībām, kuras tiek izvirzītas attiecībā uz pasūtītajiem Pakalpojumiem, Pakalpojumu sniedzējam ir tiesības griezties pie Pasūtītāja pēc papildu skaidrojumiem, bet tas nevar būt par iemeslu Pakalpojumu sniegšanas vai nodošanas nokavējumam.
   6. Pakalpojumu sniedzējam ir tiesības saņemt Pakalpojumu sniegšanai nepieciešamo informāciju un dokumentus, kuri ir atkarīgi no Pasūtītāja, un prasīt Pasūtītāju veikt citas Līgumā paredzētās darbības.
   7. Pakalpojumu sniedzējs apņemas izrakstīt un iesniegt Pasūtītājam rēķinus Līgumā atrunāto maksājumu veikšanai.
   8. Par kvalitatīvi un savlaicīgi sniegtajiem Pakalpojumiem Pakalpojumu sniedzējam ir tiesības saņemt samaksu Līgumā paredzētajā apmērā un kārtībā.
   9. Pakalpojumu sniedzējam ir pienākums atmaksāt saņemto avansu (visu vai atbilstošu daļu), ja Pakalpojumi pilnībā vai daļēji nav sniegti atbilstoši Līgumam vai Darba uzdevumam.
3. PASŪTĪTĀJA TIESĪBAS UN PIENĀKUMI
   1. Pasūtītājs apņemas savlaicīgi nodrošināt Pakalpojumu sniedzēju ar Pakalpojumu sniegšanai nepieciešamo informāciju, dokumentiem, līdzekļiem un veikt citas darbības, kas atkarīgas no Pasūtītāja.
   2. Pasūtītājs apņemas nekavējoties sniegt atbildi un attiecīgi risināt Pakalpojumu sniedzējam radušos jautājumus, cik tas ir Pasūtītāja spēkos.
   3. Pasūtītājs apņemas veikt samaksu par Pakalpojumiem Līgumā paredzētajā apmērā un kārtībā.
   4. Pasūtītājam ir pienākums nodrošināt lidlauka “Rēzekne” un tam pieguļošās teritorijas sagatavošanu masu pasākuma “Aviācijas diena 2018” norisei atbilstoši Noteikumiem Nr.819 un nodrošināt Pakalpojumu sniedzējam pieeju lidlaukam.
   5. Pasūtītājam ir tiesības kontrolēt Pakalpojumu sniegšanu un vajadzības gadījumā koriģēt Pakalpojumu sniedzēja darbības, ciktāl tas ir pieļaujams atbilstoši normatīvo aktu prasībām.
   6. Pasūtītājam nav pienākums apmaksāt Pakalpojumus, kuri nav sniegti vispār vai nav sniegti atbilstoši Darba uzdevumam vai Līguma noteikumiem.
4. DARBU PIEŅEMŠANAS KĀRTĪBA, LĪGUMA SUMMA UN NORĒĶINU KĀRTĪBA
   1. Sniegto Pakalpojumu atbilstību Darba uzdevumam, nesniegto Pakalpojumu daļu un defektus, ja tādi ir, un Pakalpojumu pieņemšanu Puses noformē ar Pieņemšanas – nodošanas aktu.
   2. Līguma kopējā summa – atlīdzība par kvalitatīvi un savlaicīgi sniegtajiem Pakalpojumiem ir **EUR 17985,44** (**septiņpadsmit tūkstoši deviņi simti astoņdesmit pieci *euro***, **44 centi**), ieskaitot visus nodokļus, nodevas un citus maksājumus, kas veicami saskaņā ar normatīvajiem aktiem, tostarp – pievienotās vērtības nodoklis, turpmāk – **PVN**, EUR 3121,44 (trīs tūkstoši viens simts divdesmit viens *euro*, 44 centi), kas tiek aprēķināts atsevišķi papildus līgumcenai un maksāts atbilstoši Pievienotās vērtības nodokļa likumam, ja Pakalpojumu sniedzējs ir PVN maksātājs. Līgumcena bez PVN – EUR 14864,00 (četrpadsmit tūkstoši astoņi simti sešdesmit četri *euro*, 00 centi).
   3. Finanšu piedāvājumā norādītās konkrēto darbību cenās ir iekļautas visas izmaksas, kas ir nepieciešamas Pakalpojumu pilnīgai, savlaicīgai un kvalitatīvai sniegšanai atbilstoši Darba uzdevumam un Līguma noteikumiem.
   4. Līguma kopējā summa Pakalpojumu sniedzējam tiek samaksāta šādā kārtībā:
      1. Pasūtītājs 5 (piecu) darba dienu laikā pēc Pakalpojuma sniedzēja avansa rēķina saņemšanas veic avansa maksājumu 40% (četrdesmit procentu) apmērā no Līguma kopējās summas, tas ir EUR 7194,18 (septiņi tūkstoši viens simts deviņdesmit četri *euro*, 18 centi), tostarp PVN – EUR 1248,58 (viens tūkstotis divi simti četrdesmit astoņi *euro*, 58 centi).
      2. Pēc Pieņemšanas – nodošanas akta parakstīšanas par Pakalpojumu sniedzēja uzrādīto Civilās aviācijas aģentūras aviācijas skates atļauju Pasūtītājs 5 (piecu) darba dienu laikā pēc atbilstoša Pakalpojumu sniedzēja rēķina saņemšanas veic starpmaksājumu 40% (četrdesmit procentu) apmērā no Līguma kopējās summas, tas ir EUR 7194,17 (septiņi tūkstoši viens simts deviņdesmit četri *euro*, 17 centi), tostarp PVN – EUR 1248,57 (viens tūkstotis divi simti četrdesmit astoņi *euro*, 57 centi).
      3. Pēc Pieņemšanas – nodošanas akta parakstīšanas Pasūtītājs 5 (piecu) darba dienu laikā pēc atbilstoša Pakalpojumu sniedzēja rēķina saņemšanas veic gala maksājumu 20% (divdesmit procentu) apmērā no Līguma kopējās summas, tas ir EUR 3597,09 (trīs tūkstoši pieci simti deviņdesmit septiņi *euro*, 09 centi), tostarp PVN – EUR 624,29 (seši simti divdesmit četri *euro*, 29 centi).
   5. Gadījumā, ja sniegtie Pakalpojumi neatbilst Pasūtītāja prasībām, Pasūtītājs ir tiesīgs samazināt atlīdzības apmēru proporcionāli konstatētajiem trūkumiem, kas tiek norādīti Pieņemšanas – nodošanas aktā.
   6. Gadījumā, ja Pakalpojumi netiek sniegti vispār vai tiek sniegti mazākā apmērā, nekā avansa maksājums, tad Pakalpojumu sniedzējs 5 (piecu) darba dienu laikā pēc atbilstoša rēķina saņemšanas atmaksā Pasūtītājam Līguma summas daļu, par kuru Darbi nav veikti.
   7. Maksājumus veic bezskaidras naudas norēķinu kārtībā, pārskaitot noteiktas summas uz attiecīgajā rēķinā norādīto bankas kontu.
5. PERSONĀLS UN APAKŠUZŅĒMĒJI
   1. Pakalpojumu sniedzējs Līguma saistību izpildē iesaista Iepirkuma piedāvājumā norādīto personālu un/vai apakšuzņēmēju un, ja tas ir nepieciešams, iesaista jaunu personālu un/vai apakšuzņēmēju, iepriekš rakstiski saskaņojot ar Pasūtītāju jaunā personāla un/vai apakšuzņēmēju iesaisti, vai esošā nomaiņu. Personāla un/vai apakšuzņēmēja nomaiņu vai jauna personāla un/vai apakšuzņēmēja piesaisti atļauts veikt tikai atbilstoši Publisko iepirkumu likuma regulējumam.
   2. Lai saņemtu Pasūtītāja piekrišanu jaunā personāla un/vai apakšuzņēmēju iesaistei, vai esošā nomaiņai, Pakalpojumu sniedzējs iesniedz Pasūtītājam visu nepieciešamo dokumentāciju, kas ir vajadzīga jaunā personāla un/vai apakšuzņēmēju kvalifikācijas atbilstības pārbaudei.
   3. Pakalpojumu sniedzējs atbild par personāla un/vai apakšuzņēmēju darbību/bezdarbību kā par paša darbību/bezdarbību, kā arī veic personāla un/vai apakšuzņēmēju sniegto Pakalpojumu apmaksu.
   4. Pasūtītājs ir tiesīgs pieprasīt Pakalpojumu sniedzējam nomainīt jebkuru piesaistīto personālu un/vai apakšuzņēmēju, ja tie pieļauj būtiskus defektus un/vai trūkumus Pakalpojumu sniegšanā.
6. PUŠU ATBILDĪBA UN STRĪDU RISINĀŠANAS KĀRTĪBA
   1. Visus strīdus un domstarpības, kuras varētu rasties sakarā ar Līgumu, Puses centīsies atrisināt sarunu ceļā, bet nepanākot vienošanos jebkurš strīds, domstarpība vai prasība, kas izriet no Līguma, kas skar to vai tā pārkāpšanu, izbeigšanu vai spēkā neesamību, tiek izšķirta Latvijas Republikas tiesā saskaņā ar spēkā esošiem Latvijas Republikas normatīvajiem aktiem.
   2. Puses atlīdzina viena otrai visus zaudējumus, kas nodarīti, sakarā ar Līguma saistību neizpildi vai to nepienācīgu izpildi.
7. NEPĀRVARAMA VARA
   1. Neviena no Pusēm nav atbildīga par Līguma saistību neizpildi vai izpildes kavējumu, ja neizpilde vai izpildes kavējums saistīts ar nepārvaramas varas apstākļiem, kuri tieši ietekmēja Pakalpojumu sniegšanu.
   2. Pusei, kura nokļuvusi nepārvaramas varas apstākļos, pēc šādu apstākļu iestāšanās nekavējoties rakstiski ir jāinformē par tiem otrā Puse. Tādā gadījumā Puses vienojas par Līguma turpināšanu vai izbeigšanu, izvērtējot konkrēto situāciju.
8. LĪGUMA SPĒKĀ STĀŠANĀS, GROZĪŠANAS UN IZBEIGŠANAS KĀRTĪBA
   1. Līgums stājas spēkā tā parakstīšanas brīdī un ir spēkā līdz Pušu saistību pilnīgai izpildei.
   2. Līgumu var grozīt, papildināt vai izbeigt pēc Pušu rakstiskas vienošanās, kas tiek noformēta kā pielikums Līgumam un ir tā neatņemama sastāvdaļa.
   3. Līguma grozīšana ir pieļaujama Līgumā paredzētajos gadījumos, ievērojot Publisko iepirkumu likuma 62.pantu.
   4. Ja Pakalpojumu sniegšanā ir radušies apstākļi, kurus iepriekš nevarēja paredzēt neviena no Pusēm, bet kas ietekmē Līguma izpildi, tad Pusei nekavējoties par tiem ir jāziņo otrai Pusei. Tādā gadījumā Puses var vienoties par Līguma izpildes termiņa pagarinājumu, līgumcenas grozījumiem vai citiem Līguma grozījumiem, lai sasniegtu Līgumā paredzēto Pakalpojumu sniegšanas mērķi, ņemot vērā konkrēto situāciju.
9. CITI NOTEIKUMI
   1. Katra Puse apņemas neveikt nekādas darbības, kuras tieši vai netieši var nodarīt zaudējumus otras Puses interesēm un reputācijai.
   2. Izpildītājs un Pasūtītājs nozīmē kontaktpersonas, kas ir atbildīgas par Līguma izpildi. Pusēm ir tiesības nomainīt kontaktpersonas, savlaicīgi par to brīdinot otru Pusi.
   3. Pušu kontaktpersonas:

|  |  |
| --- | --- |
| ***Pasūtītāja par Līguma izpildi atbildīgā persona***: | ***Izpildītāja par Līguma izpildi atbildīgā persona***: |
| Attīstības plānošanas nodaļas vadītāja | Valdes priekšsēdētājs |
|  |  |
|  |  |

* 1. Pakalpojumu sniegšanas organizatoriskos jautājumus, kas nav atrunāti Līgumā, savstarpēji risina iepriekšējā punktā norādītās personas.
  2. Līgums kopā ar tā pielikumiem ietver visas Pasūtītāja un Pakalpojumu sniedzēja vienošanās par Līguma priekšmetu.
  3. Ja kāds no Līguma noteikumiem zaudē spēku, tas neietekmē pārējo Līguma noteikumu spēkā esamību.
  4. Pusēm ir pienākums glabāt noslēpumā informāciju, kas saistīta ar Līguma slēgšanu un izpildi. Puses ir tiesīgas izpaust informāciju personām, kurām saskaņā ar likumu ir tiesības to saņemt. Noteikums ir spēkā arī pēc Līguma izbeigšanās.
  5. Līgums ir sastādīts 2 (divos) eksemplāros, katrs uz 4 (četrām) lapām. Vienu Līguma eksemplāru saņem Pasūtītājs, otru – Pakalpojumu sniedzējs.
  6. Līgumam ir 2 (divi) pielikumi:
     1. Darba uzdevums uz 2 (divām) lapām;
     2. Pakalpojumu sniedzēja piedāvājums Iepirkumā uz 9 (deviņam) lapām.
  7. Pušu paraksti apliecina, ka Puses ir pilnībā ir iepazinušās ar Līgumu un piekrīt tā noteikumiem.

1. PUŠU REKVIZĪTI UN PARAKSTI

|  |  |
| --- | --- |
| PASŪTĪTĀJS | PAKALPOJUMU SNIEDZĒJS |
| **Rēzeknes novada pašvaldība**  reģ.Nr.90009112679 | **SIA “YourCAM”** reģ.Nr.40103808086 |
|  |  |